6.12.2007 Jurnalul Oficial al Uniunii Europene L 320/33 COMISIE DECIZIA COMISIEI din 29 noiembrie 2007 privind desemnarea membrilor grupului de dialog al părților interesate în domeniul sănătății publice şi al protecției consumatorilor stabilit prin Decizia 2007/602/CE (2007/793/CE) COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Decizia 2007/602/CE a Comisiei din 5 septembrie 2007 de instituire a unui grup de dialog al părților interesate în domeniul sănătății publice și al protecţiei consumatorilor (!), în special articolul 3 alineatul (1), întrucât: (1) Prin Decizia 2007/602/CE s-a stabilit instituirea unui grup de dialog al părților interesate în domeniul sănătății publice şi al protecției consumatorilor începând cu 10 octombrie 2007, pentru a îndruma Comisia cu privire la cele mai bune practici în cadrul procesului de consultare şi pentru a o ajuta, totodată, să adapteze procesele de implicare a părților interesate la necesitățile acestora în domeniul sănătății publice și al protecției consumatorilor. (2)  Conform articolului 3 alineatul (1) din Decizia 2007/602/CE, membrii grupului sunt desemnați de către Comisie din rândul specialiştilor competenți în domeniile prevăzute la articolul 2 alineatul (2) din decizia menționată şi care au răspuns la invitația pentru exprimarea interesului. (3) O invitație pentru exprimarea interesului a fost publicată la 12 iunie 2007, încheindu-se la 27 iulie 2007. S-au primit aproximativ 127 de răspunsuri. (4) Din răspunsurile primite ca urmare a invitației pentru exprimarea interesului au fost identificați nouăsprezece specialiști. Acest grup reflectă o reprezentare echilibrată a părților interesate de diferitele domenii de politică acoperite de către Direcţia Generală pentru Sănătate şi () JO L 234, 6.9.2007, p. 13. Protecţia Consumatorilor. Membrii sunt desemnaţi având în vedere cele mai ridicate standarde de competență, o gamă largă de experiență relevantă şi — în consecvență cu aceste criterii — cea mai mare distribuție geografică posibilă în cadrul Comunității, precum şi un echilibru între bărbați și femei. (5)  Comisia va adopta o decizie suplimentară stabilind membrii care vor fi desemnați pentru un mandat de patru ani şi membrii care vor fi desemnați pentru un mandat de doi ani, conform articolului 3 alineatul (4) din Decizia 2007/602/CE, DECIDE: Articolul 1 Comisia desemnează prin prezenta următoarele persoane în calitate de membri ai grupului de dialog al părților interesate: BAX Willemien BERTELETTI KEMP Florence CZIMBALMOS Agnes DAVCHEVA Yanka DI PUPPO Roshan FEDERSPIEL Benedicte FELLER Roxane GALLANI Barbara GOUVEIA Rodrigo JONNAERT Frik KETTLITZ Beate KNABE Agnese